avløserordningen
Store norske leksikon,Teknologi og industri,Landbruk,Jordbruk,Gårdsdrift
Avløserordningen er en ordning i jordbruket opprettet i 1976 som tar sikte på å gi husdyrprodusenter samme muligheter til fritid som andre yrkesutøvere. En avløser tar over hele eller deler av stellet på gården i helger og ferier.
Midler avsettes i jordbruksavtalen mellom staten og jordbruksorganisasjonene, og skal brukes som tilskudd for å dekke kostnadene ved avløserhjelp på foretak med husdyrproduksjon.Tilskuddsstørrelsen avhenger av produksjonsomfang, målt i antall dyr. For at et enkeltpersonforetak skal kunne motta tilskudd må det dokumenteres utgifter til leie av avløser på gården.Ordningen innebærer også et tilskudd til dekning av leie av avløser ved sykdom for foretak med birøkt og planteproduksjon. Avløseren kan være ansatt på gården eller i et avløserlag som flere bønder har gått sammen om som grunnlag for en eller flere arbeidsplasser. Avløserlagene er fra 1991 organisert i Norske Landbrukstenester (NLT). Les mer i Store norske leksikon jordbruk i Norge husdyr Eksterne lenker Norske Landbrukstenester (NLT)